ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 20 નવેમ્બરના ભાજપ દ્વારા ઉમેદવારોની ત્રીજી યાદી બહાર પાડવામાં આવી છે. આ યાદીમાં રાજકોટ દક્ષિણની વિધાનસભા સીટ પરના ઉમેદવાર તરીકે ગોવિંદભાઈ પટેલની પસંદગી કરવામાં આવી છે. તો ગોવિંદભાઈ પટેલ વિષે થોડુ જાણીએ. ગોવિંદભાઈનો જન્મ 7 ઓગસ્ટ, 1949ના રોજ જામનગર જિલ્લાના કાલાવાડ તાલુકામાં થયો હતો. ગોવિંદભાઈના પિતાનું નામ ઉકાભાઈ પટેલ છે. ગોવિંદભાઈ પટેલે 2007માં પહેલી વખત વિધાનસભાની ચૂંટણી લડી હતી. તેઓ ગુજરાત સરકારમાં કૃષિમંત્રી પણ રહી ચુક્યા છે.